钦定古今图书集成/明伦汇编/闺媛典/第049卷 > 翁寿安〈二女附〉
## 钦定古今图书集成/明伦汇编/闺媛典/第049卷 > 翁寿安〈二女附〉

按《长泰县志》：“翁氏，名寿安，奉训大夫福宁二守达观
之女。幼性慧，好读。女则长归建安朱填。填，徽国公六
世孙也，为长泰令，赴任三日，以公事入郡。寇卒起，攻
县城，填不得归，城遂陷。翁氏方盛年，二女及笄，有美
姿度，不能免，因戒女曰：‘女以贞洁为守，宁死义，不可
辱’。”长女先赴井死，次女继之。翁引刀自刎，贼相顾骇
叹，因全其子镐焉。